stanford-oval/wikipedia huggingface dataset:
Anders Petraeus

Anders Petraeus eli Andreas Æschilli, Aboensis (noin 1630 – 7. elokuuta 1694 Naantali) oli suomalainen kirkkoherra, Turun akatemian professori ja rehtori.
Petraeuksen vanhemmat olivat Turun piispa Eskil Petraeus ja hänen ensimmäinen puolisonsa. Hän pääsi ylioppilaaksi Turussa 1646 ja valmistui filosofian maisteriksi 1656.
Petraeus oli Ylä- ja Ala-Satakunnan maakuntien inspehtorina 1665 ja Boreaalisen osakunnan inspehtorina 1685 sekä filosofisen tiedekunnan promoottorina 1677. Hän toimi Turun tuomiokapitulin notaarina vuodesta 1653, Turun akatemian ensimmäisenä filosofian apulaisena ja akatemian sihteerinä (notaarina) vuodesta 1656 sekä kirjastonhoitajana vuodesta 1659. Hän oli Turun akatemian fysiikan professorina vuodesta 1665, kolmantena teologian professorina vuodesta 1682 sekä toisena teologian professorina vuodesta 1687 aina eroonsa saakka vuonna 1692. Petraeus oli samalla Turun tuomiokapitulin jäsenenä 1663–1692 ja palkkapitäjiensä Naantalin ja Raision kirkkoherrana 1676–1694 (hän oli toiminut vt. kirkkoherrana jo vuodesta 1674 alkaen). Petraeus oli Turun akatemian rehtorina 1674–1675. Viimeksi hän oli Kokkolan kirkkoherrana vuodesta 1693, mutta hän ehti kuolla ennen virkaan astumistaan.
Petraeus julkaisi painettuna neljä akateemista onnittelurunoa, seitsemän hautajais- ja jäähyväisrunoa, yhden hääonnittelurunon ja Turun akatemian ohjelman vuonna 1674. Hänet tunnettiin ärtyisänä ja riidanhaluisena henkilönä ja hän oli huonoissa väleissä muun muassa piispa Johannes Gezelius vanhemman kanssa, joka koetti saada Petraeusta erotetuksi virastaan. Vaikka Petraeus laiminlöikin useaan otteeseen virkatehtäviensä hoitoa, hän pystyi sukulaisuussuhteidensa ja syntyperänsä ansiosta sekä vaikutusvaltaisen suojelijansa professori Enevaldus Svenoniuksen tuella säilyttämään asemansa aina vuoteen 1692 saakka, jolloin hän joutui eroamaan teologian professorin virasta.
Petraeus oli naimisissa vuodesta 1658 Naantalin kirkkoherran, professori Martin Stodiuksen tyttären Elisabet Mårtensdotter Stodiuksen kanssa.
Coshoctonin piirikunta

Coshoctonin piirikunta on Ohiossa, Yhdysvalloissa, sijaitseva piirikunta, jonka hallintokeskus on Coshocton. Sen naapuripiirikuntia ovat Holmes pohjoisessa, Tuscarawas idässä, Guernsey kaakossa, Muskingum etelässä, Licking lounaassa ja Knox lännessä.
Väestö

Piirikunnassa oli vuoden 2010 väestönlaskennassa 36 901 ihmistä. Etniset ryhmät jakautuvat valkoisiin (97,2 %), mustiin (1,2 %), alkuperäisamerikkalaisiin (0,2 %) ja aasialaisiin (0,3 %).
Kotitalouden mediaanitulo on 40 727 ja köyhyysrajan alapuolella oli 16,7 prosenttia väestöstä vuosina 2007–2011.
Kylät

Baltic
Conesville
Coshocton
Nellie
Plainfield
Warsaw
West Lafayette
Aiheesta muualla

Kuvia tai muita tiedostoja aiheesta Coshoctonin piirikunta Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
David Zogg

| Mitalit> Maa:   Sveitsi.Miesten alppihiihto.MM-kilpailut  | Mitalit> Maa:   Sveitsi.Miesten alppihiihto.MM-kilpailut  | Mitalit> Maa:   Sveitsi.Miesten alppihiihto.MM-kilpailut  | Maa:   Sveitsi> Miesten alppihiihto. |
| --- | --- | --- | --- |
|  Kultaa | Mürren 1931 | pujottelu |  |
|  Kultaa | St. Moritz 1934 | syöksylasku |  |
|  Kultaa | St. Moritz 1934 | alppiyhdistetty |  |
|  Hopeaa | Cortina d'Ampezzo 1932 | syöksylasku |  |
|  Hopeaa | Innsbruck 1933 | syöksylasku |  |
|  Hopeaa | St. Moritz 1934 | pujottelu |  |
|  Hopeaa | Mürren 1935 | pujottelu |  |
David Zogg (18. joulukuuta 1902 Azmoos, Wartau, St. Gallenin kantoni, Sveitsi – 26. heinäkuuta 1977 Arosa, Graubünden, Sveitsi) oli sveitsiläinen alppihiihtäjä ja kolminkertainen maailmanmestari.
Zogg voitti kaikkien aikojen ensimmäisen miesten pujottelun maailmanmestaruuden, kotimaassaan Sveitsin Mürrenissä järjestetyissä, historian ensimmäisissä maailmanmestaruuskilpailuissa 1931. Vuonna 1934 järjestettiin MM-kilpailut jälleen Sveitsissä, St. Moritzissa, jossa Zogg voitti maailmanmestaruudet syöksylaskussa ja alppiyhdistetyssä. Syöksylaskun hopeaa Zogg saavutti Cortinan kisoista 1932 ja Innsbruckin kisoista 1933 sekä pujottelun hopeaa St. Moritzista 1934 ja Mürrenistä 1935.
1930-luvulla Zogg esiintyi kolmessa talviurheiluun liittyvässä elokuvassa.
Aiheesta muualla

Kuvia tai muita tiedostoja aiheesta David Zogg Wikimedia Commonsissa
Cristina Gallardo-Domâs

Cristina Gallardo-Domâs (s. 1967 Santiago de Chile) on chileläissyntyinen oopperalaulaja, joka on äänialaltaan sopraano. Hänellä on Espanjan ja Chilen kaksoiskansalaisuus.
Gallardo-Domâs opiskeli Chilen Escuela Moderna de Música y Danzassa ja viimeisteli opintonsa New Yorkin Juilliard Schoolissa. Vuonna 1990 hän teki debyyttinsä esiintymällä Santiagon kunnallisteatterissa Giacomo Puccinin Madama Butterflyn nimiroolissa. Euroopan-debyyttinsä Gallardo-Domâs teki vuonna 1993 Festival dei Due Mondissa esiintymällä saman säveltäjän Suor Angelicassa. Vuonna 1994 hän esiintyi ensimmäisen kerran La Scalassa jälleen Puccinin oopperan, tällä kertaa La Rondinen esityksessä. Gallardo-Domâs oli vuonna 1992 semifinalisti Kuningatar Elisabetin laulukilpailussa. Hän menestyi myös useissa muissa laulukilpailuissa.
Gallardo-Domâs on esiintynyt keskeisillä oopperalavoilla eri puolilla maailmaa. Hän on osallistunut myös lukuisiin festivaaleihin. Gallardo-Domâs on tehnyt yhteistyötä sellaisten kapellimestarien kuin Riccardo Chaillyn, Riccardo Mutin, Zubin Mehtan, Antonio Pappanon, Nikolaus Harnoncourtin, Christian Thielemannin, James Levinen, Georges Prêtren, Valeri Gergijevin, James Conlonin ja Fabio Luisin johdolla. Oopperaohjaajia, joiden kanssa Gallardo-Domâs on tehnyt yhteistyötä, ovat olleet muiden muassa Franco Zeffirelli, David Pountney, Harry Kupfer, Peter Stein, Willy Decker, Jürgen Flimm, Robert Carsen ja Anthony Minghella. Gallardo-Domâsin ohjelmistoon on kuulunut rooleja Puccinin oopperoiden lisäksi muun muassa Giuseppe Verdin ja Ruggero Leoncavallon teoksissa. Gallardo-Domâs on tehnyt monia levytyksiä eri levymerkeille. Hän oli mukana kantaesittämässä Pablo Nerudan työn innoittamaa Daniel Catánin oopperaa Il Postino.
Kunnianosoituksia

Gallardo-Domâsilla on Kansallisen Andrés Bello -yliopiston kunniatohtorin arvo. Lisäksi hänelle on myönnetty seuraavat kunniamerkit:
Gabriela Mistralin koulutus- ja kulttuuriritarikunta (Chile)
Crash Boom Bang!

| Crash Boom Bang! |
| --- | --- |

Kehittäjä:  Dimps
Julkaisija:  JP Vivendi Universal Games Sierra Entertainment
Jakelija:  Vivendi Games ja Nintendo eShop
Suunnittelija:  Hiroshi Matsumoto Masatoshi Higuchi
Pelisarja:  Crash Bandicoot
Julkaistu:  JP 20. heinäkuuta 2006NA 10. lokakuuta 2006EU 27. lokakuuta 2006AUS 2. marraskuuta 2006
Lajityyppi:  partypeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  Nintendo DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
| Crash Boom Bang!> Yhteispisteet.Kerääjä | Crash Boom Bang!> Yhteispisteet.Pisteet |
| --- | --- |
GameRankings: 42,45 % 
Metacritic: 37/100 
Arvostelupisteet
Julkaisu: Pisteet
GameSpot: 4,3/10 
IGN: 2 / 10 
Nintendo Power: 4/10
Official Nintendo Magazine: 61 %
Crash Boom Bang! on Dimpsin kehittämä ja Sierra Entertainmentin julkaisema Crash Bandicoot -pelisarjaan kuuluva partypeli. Peli julkaistiin Nintendo DS:lle vuonna 2006. Crash Boom Bang! on ensimmäinen kokonaan Japanissa tehty Crash Bandicoot -peli.
Pelaaminen

Pelattavina hahmoina ovat Crash Bandicoot, Coco Bandicoot, Tawna Bandicoot, Crunch Bandicoot, Dr. Neo Cortex, Pinstripe Potoroo, Fake Crash, Pura ja Polar. Peli on Crash Bashin tyylinen. Tasoissa on eri minipelejä. Voittaja on se, joka saa eniten pisteitä tai pääsee maaliin ensimmäisenä. Pelissä on kuusi erilaista tasoa: Port town, Desert, Big city, Volcano, Deep sea ja Tower. Jokaisella hahmolla on omanlaiset huoneet.Pelissä voit valita tarinapelin, festivaalitilan tai mennä omaan huoneeseen missä voi pelata pelejä ja viestiä muiden pelaajien kanssa.
Columbia Sportswear

| Columbia Sportswear |
| --- | --- |

 Columbia Sportswearin pääkonttori Cedar Millsissä, Oregonissa
Yritysmuoto:  pörssiyhtiö
Osake:  NASDAQ: COLM
ISIN:  US1985161066
Perustettu:  1938
Perustaja:  Paul Lamfrom
Toimitusjohtaja:  Timothy P. Boyle
Kotipaikka:  Portland, Oregon, U.S.
Toiminta-alue:  Yhdysvallat ja lähes 90 muuta maata
Tuotteet:  vaatteet, asusteet, urheiluvälineet, ulkoilmaharrastusten välineet
Liikevaihto:  3,042 mrd. USD (2019)
Liikevoitto:  394,971 milj. USD (2019)
Nettotulos:  330,489 milj. USD (2019)
Henkilöstö:  noin 8 900 (2020)
Kotisivu:  www.columbia.com
Infobox OKVirheellinen NIMI-arvo: 
Yrityksen lippulaivamyymälä Portlandissa, Oregonissa.
Columbia Sportswear on yhdysvaltalainen vaateketju, joka myy ulkoiluvaatteita, asusteita, jalkineita sekä urheilu- ja retkeilyvälineitä Yhdysvalloissa ja ulkomailla. Ulkoiluvaatteiden lisäksi Columbia myy urheiluvälineitä hiihtämiseen, lasketteluun, lumilautailuun, retkeilyyn, vuorikiipeilyyn, suunnistukseen, kalastukseen, metsästykseen, golfiin ja muihin ulkoilmaharrasteisiin.
Yhtiön tuotemerkkejä ovat Columbia, Mountain Hard Wear, SOREL, ja prAna. Vuonna 2000 hankittu SOREL on ulkoilujalkineiden tuotemerkki, vuonna 2003 hankittu Mountain Hard Wear on vuorikiipeilyvälineiden brändi, ja vuoden 2014 prAna on vaatemerkki. Alkuperäinen Columbia tuotemerkki vuodelta 1938 on käytössä suurimmalla osalla tuotteista.
Yhtiöllä oli vuonna 2020 143 omaa myymälää, joista suurin osa Yhdysvalloissa, mutta se myy merkittäviä määriä tuotteistaan Aasiaan, Eurooppaan ja Kanadaan. Noin 40 % yhtiön liiketoiminnasta on Yhdysvaltojen ulkopuolella, samoin kaikki sen tuotteiden valmistus.
Aiheesta muualla

Kuvia tai muita tiedostoja aiheesta Columbia Sportswear Wikimedia Commonsissa
Yrityksen Suomen verkkokauppa
Constantin Virgil Gheorghiu

| Constantin Virgil Gheorghiu |
| --- | --- |
 Constantin Virgil Gheorghiu
Henkilötiedot
Syntynyt: 1916
Kuollut: 1992 (75–76 vuotta)
Kansalaisuus:  -
Ammatti:  kirjailija
Kirjailija
Äidinkieli: romania
Tuotannon kieli: romania
Aiheesta muualla
Löydä lisää kirjailijoitaKirjallisuuden teemasivulta
Constantin Virgil Gheorghiu (1916 Războieni, Romania – 1992 Pariisi, Ranska) oli romanialaissyntyinen ranskalainen kirjailija.
Gheorghiu sai arvostusta runoilijana jo sotilaskoulutuksen aikana. Hän opiskeli myös filosofiaa ja teologiaa. Toisen maailmansodan aikana hän joutui keskitysleirille ja jäi sodan päätyttyä Ranskaan, jossa hän kirjoitti leirikokemuksistaan romaanin 25. hetki (1949). Siinä, kuten myöhemmissäkin teoksissaan, hän näkee kulttuurin merkityksen vähäiseksi, jos ihmisellä on vain sosiaalinen ja tilastollinen arvo.
Suomennetut teokset

Suomennokset on julkaistu tekijänimellä C. Virgil Gheorghiu.
25. hetki  (Ora 25), suom. romaniankielisen alkuteoksen ranskankielisestä käännöksestä Lauri Hirvensalo, WSOY 1951. Sarja: Eurooppa-sarja 2
Toinen mahdollisuus, suom. romaniankielisen alkuteoksen ranskankielisestä käännöksestä Lauri Hirvensalo, WSOY 1953
Mies matkusti yksin, suom. romaniankielisen alkuteoksen ranskankielisestä käännöksestä Lauri Hirvensalo, WSOY 1956
Aiheesta muualla

Kuvia tai muita tiedostoja aiheesta Constantin Virgil Gheorghiu Wikimedia Commonsissa
Dallara T12

| Dallara T12 |
| --- | --- |
 Roberto Merhi vuonna 2014.
Suunnittelija(t):  Luca Pignacca Andrea Toso
Teknisiä tietoja
Renkaat:  M Michelin
Moottori:  Zytek ZRS03
Kilpailuhistoria
Debyytti:  Ciudad del Motor de Aragón 2012
Kilpailuja:  90
Voittoja:  90
Paalupaikkoja:  90
Nopeimpia kierroksia:  90
Valmistajien maailmanmestaruuksia:  4
Kuljettajien maailmanmestaruuksia:  4
Dallara T12 on italialaisen Dallaran valmistama kilpa-auto, jolla kilpailtiin World Series by Renault -sarjassa vuosina 2012–2015. Auto esiteltiin 24. elokuuta 2011 Englannin Silverstonessa. Autolla tehtiin debyytti Espanjan Ciudad del Motor de Aragónin moottoriradalla 2012. Edeltäjistään poiketen autoon asennettiin DRS-järjestelmä ja moottoriin akuton sähköjärjestelmä.
Aiheesta muualla

Kuvia tai muita tiedostoja aiheesta Dallara T12 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dallara T12
Käännös suomeksi
Apila Pepita Miettinen

Apila Pepita Miettinen (s. 1991) on suomalainen siilinjärveläislähtöinen sarjakuvataiteilija ja kuvittaja. Hän asuu Helsingissä. Hän on käynyt lukion Lapinlahden kuvataidelukiossa ja opiskelee parhaillaan Aalto-yliopistossa graafisen suunnittelun maisteriohjelmassa. Apila Pepita Miettinen toimii RIKKI-lehden päätoimittajana. Hänen ensimmäinen pitkä albuminsa MOSSDASH ilmestyi vuonna 2016.
Aiheesta muualla

Apila Pepitan kotisivut
Dan Dare

Dan Dare on brittiläis-yhdysvaltalainen Columbia TriStar Televisionin ja Sony Pictures Entertainmentin tuottama animaatiosarja vuodelta 2002. Suomessa sarjaa on esittänyt Nelonen vuosina 2002–2004. Tarina kertoo siitä, kun avaruuden asukkaat ovat hyökänneet ja avaruutta puolustetaan.
Sarja perustuu Frank Hampsonin luomaan brittiläiseen tieteissarjakuvaan, joka on ilmestynyt vuodesta 1950.
Aiheesta muualla

(Arkistoitu – Internet Archive) (englanniksi)
Dan Dare Internet Movie Databasessa (englanniksi)
Carl Nielsen

Carl Nielsen noin vuonna 1908.
Boeing 737, jonka pyrstöön Nielsenin kuva on teipattu.
Carl August Nielsen (9. kesäkuuta 1865 Sortelung – 3. lokakuuta 1931 Kööpenhamina) oli tanskalainen säveltäjä.
Elämäkerta

Nielsen syntyi Fynin saarella. Hänen vanhempansa olivat Niels Jørgensen (1835–1916) ja Maren Kristine Johansen (1837–1896), joille syntyi 12 lasta. Isä oli maalari ja musikantti, ja perhe eli monia vuosia suuressa puutteessa. Lapsista kaksi kuoli nuorena, neljä muutti Yhdysvaltoihin ja yksi Australiaan. Kotimaahan jäi Carlin lisäksi kolme veljeä ja yksi sisar.
Carl, lapsista järjestyksessä seitsemäs, oli musikaalinen. Hän harjoitteli viulunsoittoa kahdeksan vuoden ikäisestä isänsä ja kansakoulunopettajansa johdolla. Ensimmäisen sävellyksensä, polskan viululle, Carl sävelsi yhdeksänvuotiaana. Hän pääsi 14-vuotiaana (1879) soitto-oppilaaksi Odensen rykmentin soittokuntaan, jossa hän oppi soittamaan trumpettia ja muita puhallussoittimia.
Carl Nielsen halusi kuitenkin jatkaa viulunsoiton opintojaan, ja vuoden 1884 alusta hänet hyväksyttiin Kööpenhaminan konservatorion oppilaaksi. Siellä ollessaan hän aloitti myös sävellystyönsä. Hän sai opintonsa päätökseen vuonna 1886 ja toimi aluksi sijaisena eri orkestereissa, kunnes sai vuonna 1889 Kuninkaallisesta orkesterista toisen viulun soittajan paikan. Nielsen avioitui vuonna 1891 kuvanveistäjä Anne Marie Brodersenin (1863–1945) kanssa, ja heille syntyi kolme lasta, Irmelin Rose (s. 1891),  Anne-Marie (s. 1893) ja Hans Børge (s. 1895). Lisäksi Nielsenillä oli kaksi avioliiton ulkopuolella syntynyttä lasta,  Carl August Hansen (s. 1888) ja Rachel Siegman (s. 1912).
Nielsen erosi vuonna 1905 Kuninkaallisen orkesterin viulistin toimesta. Sen jälkeen hän toimi sävellystyön ohella lisääntyvästi kapellimestarina. Vuosina 1908–1914 Nielsen oli Kuninkaallisen orkesterin kapellimestari, ja sen jälkeen hän toimi taas vapaana säveltäjänä ja orkesterinjohtajana. Säveltäjänä hän oli pääosin itseoppinut. Näinä vuosina hän oli jo Tanskan merkittävin klassisen musiikin säveltäjä ja sinfonikko. Vuoden 1931 alussa Nielsen nimitettiin Kööpenhaminan konservatorion johtajaksi, mutta hän ehti hoitaa tehtävää vain yhdeksän kuukautta ennen kuolemaansa. Hän oli potenut sydänvian oireita jo kymmenkunta vuotta, mutta työskennellyt kaiken aikaa intensiivisesti. Nielsen kuoli Kööpenhaminan Rigshospitalet-sairaalassa vähän puolen yön jälkeen 3. lokakuuta 1931.
Norwegian Air Shuttle on maalauttanut Nielsenin kuvan yhden Boeing 737-800 -koneensa pyrstöön.
Nielsenin tunnetuimmat teokset

Wind Quintet, Op. 43
Esittäjä James Galway (huilu) ja Carion-kvintetti.
Äänitiedostojen kuunteluohjeet
Nielsenin tunnetuimmat teokset > Sinfoniat

Nielsen sävelsi yhteensä kuusi sinfoniaa, ja niitä pidetään säveltäjän huomattavimpina ja arvostetuimpina teoksina.
Nro 1 g-molli op. 7 (1891–92)
Nro 2 op. 16 Neljä luonnetyyppiä (1901–1902)
Nro 3 op. 27 Sinfonia espansiva, sopraano- ja baritonisolistille (1910–1911)
Nro 4 op. 29 Sammumaton (1915–1916)
Nro 5 op. 50 (1921–22)
Nro 6 Sinfonia semplice (1924–1925)
Nielsenin tunnetuimmat teokset > Orkesteriteoksia

Pieni sarja a-molli op. 1 jousille (1888)
Helios-alkusoitto op. 17 (1903)
Viulukonsertto op. 33 (1911)
Pan ja Syrinx op. 49, pastoraali (1917)
Seitsemän kohtausta näytelmämusiikista Aladdin (1918–1919)
Huilukonsertto (1926)
Mielikuvitusmatka Färsaarille, rapsodia (1927)
Klarinettikonsertto op. 57 (1928).
Nielsenin tunnetuimmat teokset > Oopperat

Saul og David (1898–1901)
Maskarade (1904–1906)
Kirjallisuutta

Fog, Dan – Schousboe, Torben: Carl Nielsen: Kompositioner. København: Nyt Nordisk Forlag, 1965.
Grimley, Daniel M.: Carl Nielsen and the Idea of Modernism.  Woodbridge:  The Boydell Press, 2010.  ISBN 978-1-84383-581-3.
Aiheesta muualla

Kuvia tai muita tiedostoja aiheesta Carl Nielsen Wikimedia Commonsissa
Poroila, Heikki: Yhtenäistetty Carl Nielsen (koko sävellystuotanto listattuna suomalaisia tiedonhakijoita ajatellen)
Carl Nielsen International Music Score Library Project (englanniksi)
Vapaasti käytettävissä olevia Nielsenin partituureja Mutopia Project
Apila

Apila tarkoittaa seuraavia:
apilat (Trifolium), kasvisuku
Apila, Raha-automaattiyhdistyksen pelikone
Apila, Reumaliiton kuntoutumiskeskus Kangasalla
Apila, Seinäjoen kaupunginkirjasto
Sukunimenä

Eetu Apila (s. 2002), suomalainen jääkiekkoilija
Uljas Apila (1905–1984), suomalainen päätoimittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Apila”, voi hakea sivunnimihaulla, laajalla sivunnimihaulla tai tekstihaulla.
Bulgarian ralli

|  Bulgarian ralli |
| --- | --- |
Sarja:  rallin EM-sarja rallin MM-sarja
Sijainti:  Bulgaria
Ensimmäinen tapahtuma:  1970
Viimeisin tapahtuma:  2021
Eniten voittoja
Kuljettajat:    Dimitar Iliev (4) 
Viimeisin kilpailu (2021):
Voittaja:   Miroslav Angelov   (Megaport)
Voittoaika:  1.25.17,4
Toinen:   Martin Surilov   (Shumen Autosport)
Kolmas:   Uğur Soylu   (Evofone)
Kimi Räikkönen vuoden 2010 Bulgarian rallissa.
Bulgarian ralli on Bulgariassa ajettava asvalttiralli. Ralli kuului ensimmäistä kertaa rallin MM-sarjaan vuonna 2010, jolloin kilpailun voitti Sébastien Loeb. Tätä ennen Bulgariassa oli järjestetty ulkopuolisia rallikilpailuja vuosina 1970−2009.
Kilpailu on kuulunut myös rallin EM-sarjaan.
Aiheesta muualla

Kuvia tai muita tiedostoja aiheesta Bulgarian ralli Wikimedia Commonsissa
Arctic Sunrisen tapaus 2013

Arctic Sunrise vierailulla Libyassa 2007.
Arctic Sunrisen tapaus oli syyskuussa 2013 pidätyksiin ja Arctic Sunrise -aluksen haltuunottoon päättynyt Greenpeacen järjestämä mielenosoitus arktista öljynporausta vastaan Petšoranmerellä Venäjän pohjoispuolella. Mielenilmaisu liittyy Greenpeacen Save the Arctic -kampanjaan.
Jo elokuussa 2012 Gazpromin öljylautta Prirazlomnajalla oli Greenpeacen mielenosoitus. Varhain syyskuun 18. päivän 2013 aamulla kaksi Greenpeacen aktivistia, suomalainen Sini Saarela ja sveitsiläinen Marco Weber, yrittivät nousta kumiveneistä öljylautta Prirazlomnajaan. Venäjän rannikkovartiosto keskeytti toimenpiteen ja pidätti lautalle nousemassa olleet kaksi henkilöä. Pidätyksen tiellä olleiden ympäristöjärjestön kumiveneiden läheisyyteen ammuttiin 11 varoituslaukausta, jolla ne häädettiin pois kiipeilijöiden luota. Seuraavana päivänä venäläiset rannikkovartioston joukot nousivat helikoptereista porauslautan lähialueella poistumiskäskyä uhanneelle Greenpeacen laivalle. Greenpeacen edustajan mukaan porauslautta sijaitsi kansainvälisillä vesillä ja heidän oma tukialuksensa Arctic Sunrise pysytteli tästä usean sadan metrin päässä. Greenpeacen alus hinattiin Murmanskiin. Siellä kaikki laivalla olleet 30 henkeä saivat syytteen merirosvouksesta ja määrättiin tutkintavankeuteen kahdeksi kuukaudeksi. Aluksella 28 ympäristöjärjestön edustajan toimintaa dokumentoineet valokuvaaja ja videokuvaaja saivat saman syytteen. Alustava syyte annettiin Venäjän rikoslain yleistä turvallisuutta vastaan koskevia rikoksia käsittelevän 24. luvun merirosvousta käsittelevän 227. pykälän perusteella.
Laivan kapteenina toimi Peter Willcox, joka on ollut kapteenina myös Rainbow Warriorilla.
Hollanti päätti aloittaa lokakuun alussa oikeustoimet Venäjää vastaan Arctic Sunrisen ja laivalla olleen 30 aktivistin vapauttamiseksi. Kaikki aktivistit vapautettiin vankilasta takuita vastaan ja lopulta myös joulukuun lopulla 2013 armahdettiin kokonaisuudessa heitä koskevista syytteistä.
Joulukuussa 2013 brittiläisen The Guardian -lehden toimittajat valitsivat Weberin ja Saarelan ehdokkaiksi lehden vuoden henkilöksi. Lehden äänestys jäi osallistujamäärältään melko marginaaliseksi, sillä vain noin 2 000 henkeä osallistui äänestykseen. Tässä äänestyksessä ympäristöaktivistit sijoittuivat kuitenkin toiselle sijalle heti Edward Snowdenin jälkeen 314 kannatusäänellään.
Crysis (pelisarja)

| Crysis |
| --- | --- |

Kehittäjä:  Crytek
Julkaisija:  Electronic Arts
Lajityyppi:  FPS
Ensijulkaisu:  Crysis (2007)
Aiheesta muualla
MobyGames
Lisää peliartikkeleitaVideopelien teemasivulla
Crysis on saksalaisen Crytekin science fiction -aiheinen ensimmäisen persoonan ammuntapeli. Pelisarjan ensimmäinen osa julkaistiin 2007.
Pelit

Crysis (2007)
Crysis Warhead (2008)
Crysis 2 (2011)
Crysis 3 (2013)
Muut

Crysis Wars (2008), moninpeli, joka sisältyy Crysis Warhead -peliin
Crysis Maximum Edition (2012), kooste, johon sisältyy Crysis, Crysis Warhead ja Crysis Wars
Crysis Trilogy (2014), kokoelma sarjan peleistä
Crysis Analogue Edition: The Board Game (2015), vuoropohjainen lautapeli
Aiheesta muualla

Pelisarja MobyGamesissä (englanniksi)
http://www2.ea.com/crysis2
Cristina Comencini

Cristina Comencini
Cristina Comencini (s. 1956) on italialainen kirjailija, elokuvaohjaaja ja käsikirjoittaja.
Comencinin elokuva La bestia del cuore (engl. Don't Tell, 2005) oli ehdolla parhaan vieraskielisen elokuvan Oscarin ja Venetsian elokuvajuhlien Kultaisen leijonan saajaksi. Myös vuoden 2011 ohjaustyö Quando la notte (engl. When the Night) oli ehdolla Venetsian elokuvafestivaalin pääpalkintoon.
Hän on vanhin elokuvaohjaaja Luigi Comencinin neljästä tyttärestä, jotka kaikki toimivat isänsä tavoin elokuva-alalla.
Romaaneja

Il cappotto del turco, romaani. Milano : Feltrinelli, 1997.
Matrioška, romaani. Milano : Feltrinelli, 2002.
Quando la notte, romaani. Milano : Feltrinelli, 2009.